text: Brand i nedlagt landbrug
  22 juni 2011 kl. 06.58
  En lade- og staldbygning nedbrændte i nat på en nedlagt landbrugsejendom ved Drengsted mellem Bredebro og Skærbæk.
  Bygningen rummede blandt andet hø og træpiller, der gav næring til ilden.
  Stuehuset er udlejet, og et stort antal brandfolk hindrede, at ilden bredte sig til beboelsen.
  Politiet gennemfører onsdag brandtekniske undersøgelser for at få fastslået brandårsagen.
  